شەفەق
نیوز/ نێچیروان بارزانی سەرۆک هەرێم کوردستان، ئمڕوو یەکشەممە، وەگەرد عادل عەبدولمەهدی
سەرۆک وەزیرەیل وەرین، و عەمار حەکیم سەرۆک ڕەوت حیکمە  لە بەغداد پایتەخت وەجیاجیا گردەو بوی.
سەرۆکایەتی
هەرێم کوردستان لە بەیاننامەیگ رەسیە ئاژانس شەفەق نیوز وت: بارزانی و عەبدولمەهدی
لە دیداریان باس را و نووڕینەیلیان لەباوەت گەشە و رەوشەیل وڵاتەگە وە شیوەی گشتی کردن،
و باس گرنگی پاڵپشتیکردن حکومەت عراق و سەرکەفتن بەرنامەی وەزارەتی کردن، وەو شیوە
ک ماف گشت پیکاتەیل وڵاتەگە مسۆگەر بکەێد، و داوا و تەمای هاووڵاتییەیل جیوەجی بکەێد.
هەردوگ
لایەنەگە دووپات لە گرنگی پشتیەکگردن و هاوکاری هاوبەش ناوبەین گشت هیز و لایەنەیل
عراق کردن ئەرا چارەکردن گرفتەیل وڵاتەگە و مقەیەتیکردن ئارامی و سەروەری عراق.
بارزانی
و حەکیم، لە بەیاننامەیگتر، لە دیداریان دووپات لە گرنگی پشتیەکگردن و هاوکاری و
لەیەکڕەسەونەی هاوبەش ناوبەین لایەنەیل سیاسی و پیکاتەیل عراق کردن، و نواگردن سەختیەیل
ئی قۆناغە ک وڵاتەگە وەپی رەد بوود، و پاڵپشتیکردن حکومەت فیدراڵی نوو، تا بتوەنێد
بەرنامەی وەزارەتی وە سەرکەفتن جیوەجی بکەێد.
هەردوگ
لایەنەگە هاوڕا بوین ک ئی قۆناغە و رەوشەیل وڵاتەگە لە دەسەڵات و لایەنەیل پەیوەندیدار
لە عراق و هەرێم کوردستان خوازێد وەرپرسایەتی هاوبەش وەیەکەو هەڵگرن، و هاوکاری ئەرا
چارەکردن گرفتەیل وڵاتەگە بکەن، لەناویان ناکۆکیەیل ناوبەین هەولێر و بەغدا و مقەیەتیکردن
ئاسایش و ئارامی و سەروەری عراق.
